Na temelju odredbi članka 81. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), članka 40. Statuta Zagrebačke županije („Glasnik Zagrebačke županije“, broj 17/09, 31/09, 4/13, 6/13- pročišćeni tekst, 5/18, 14/18, 18/18- pročišćeni tekst, 3/20, 23/20, 6/21 i 10/21), članka 5. Pravilnika o stručnom usavršavanju (KLASA:022-01/15-02/03, URBROJ: 238/1-03-15-03, KLASA: 022-01/19-01/05, URBROJ 238/1-03-19-05, KLASA: 022-01/20-01/02, URBROJ: 238/1-03-20-33 i KLASA: 024-05/23-02/4 URBROJ: 238-03-23-11) i članka 21. Poslovnika o načinu rada Župana Zagrebačke županije („Glasnik Zagrebačke županije“ broj 26/09, 01/11, 31-II/13 i 20/17), nakon savjetovanja sa sindikatom, Župan Zagrebačke županije dana 13. veljače 2023. godine donosi

**PROGRAM STRUČNOG USAVRŠAVANJA ZA 2023. GODINU**

**Članak 1.**

Ovim Programom utvrđuju se potrebe za stručnim usavršavanjem službenika Zagrebačke županije u 2023. godini.

 **Članak 2.**

Službenici se u 2023. godini mogu osposobljavati i usavršavati:

* za stjecanje osnovnih i naprednih informatičkih znanja i vještina;
* za stjecanje osnovnog i naprednog znanja stranih jezika;
* za stjecanje specijalističkih znanja na poslijediplomskim specijalističkim studijima čijim završetkom se stječe akademski naziv sveučilišni specijalist/ica uz naznaku struke, potrebnih za obavljanje poslova službe; znanja na poslijediplomskim sveučilišnim studijima završetkom kojeg osoba stječe akademski stupanj doktor/ica znanosti uz naznaku znanstvenog područja, potrebnih za obavljanje poslova službe
* u drugim oblicima stručnog usavršavanja potrebnih za obavljanje poslova službe za koja se dobivaju uvjerenja o obučenosti i osposobljenosti i
* u oblicima usavršavanja namijenjenim stjecanju znanja i unapređivanju vještina za osobne potrebe kojima se ujedno povećavaju mogućnosti korištenja odnosno primjene znanja te učinkovitog obavljanja postavljenih zadataka radnog mjesta.

**Članak 3.**

Ovim Programom planira se stručno usavršavanje službenika Zagrebačke županije kako slijedi:

|  |  |  |  |  |  |
| --- | --- | --- | --- | --- | --- |
| **R.B.** | **Oblik stručnog usavršavanja** | **Polaznik** | **Područje stručnog usavršavanja** | **Vrijeme trajanja** | **Visina****predviđenih****sredstava/****EUR** |
|  | Tečajevi stranih jezika |  | Tečajevi stranih jezika za stjecanje osnovnih i naprednih znanja |  |  6.000,00 |
|  | Stručni seminari |  | Prisustvovanje stručnim seminarima |  | 15.300,00 |
|  | Stručni tečajevi i druga usavršavanja |  | Stjecanje osnovnih i naprednih informatičkih znanja i vještina, stjecanje specijalističkih znanja na poslijediplomskim specijalističkim studijima čijim završetkom se stječe akademski naziv sveučilišni specijalist/ica uz naznaku struke, potrebnih za obavljanje poslova službe; znanja na poslijediplomskim sveučilišnim studijima završetkom kojeg osoba stječe akademski stupanj doktor/ica znanosti uz naznaku znanstvenog područja, potrebnih za obavljanje poslova službe,drugi oblici stručnog usavršavanja potrebnih za obavljanje poslova službe za koje se dobivaju uvjerenja o obučenosti i osposobljenosti te oblici usavršavanja namijenjeni stjecanju znanja i unapređivanju vještina za osobne potrebe kojima se ujedno povećavaju mogućnosti korištenja odnosno primjene znanja te učinkovitog obavljanja postavljenih zadataka radnog mjesta. |  | 6.700,00 |
|  |  | Ksenija Čuljak  | Menadžer u zdravstvenim sustavima 2023. | 6 mjeseci |  1.300,00 |
|  |  |  | **UKUPNO** |  |  **29.300,00** |

**Članak 4.**

Polaznici tečajeva stranih jezika te drugih oblika stručnog usavršavanja za koja usavršavanja se dobivaju uvjerenja o obučenosti i osposobljenosti, dužni su isti uredno pohađati, te po završetku stupnja školovanja koje su pohađali, položiti završni ispit, u protivnom polaznici su dužni vratiti županiji sredstva uložena u njihovo obrazovanje.

 **Članak 5.**

Sredstva za provedbu stručnog usavršavanja osiguravaju se u Proračunu Zagrebačke županije za 2023. godinu.

**Članak 6.**

Ovaj Program stupa na snagu danom donošenja, a objavit će se na službenim web stranicama Zagrebačke županije.

KLASA: 024-05/23-02/7

URBROJ: 238-03-23-13

Zagreb, 13. veljače 2023.

 **ŽUPAN**

**mr.sc. Stjepan Kožić, dipl.ing.**